พิกัดและการเดินทาง เขียนไว้ในรีวิวก่อนหน้านี้ รวมถึงเบอร์โทรสำหรับจองโต๊ะ สอบถามเมนู เวลาเปิด-ปิดร้านเพิ่มไว้ในข้อมูลร้านครบถ้วน

กลับมาครั้งนี้โทรสอบถามก่อนจะเข้ามาช่วงเวลา 16.30 น. เป็นเวลาปิดร้านเพื่อเตรียมของสำหรับ เปิดรอบเย็น พี่แจ็คกี้เจ้าของร้านตอบรับเรียบร้อย

เมนูของทางร้านจะเขียนใส่กระดานไว้ จะมีเมนูพิเศษในแต่ละวันไม่ซ้ำกัน วันนี้มีอกเป็ดรมควัน กับกุ้งย่างซอสกระเทียม ซึ่งคนที่ไปด้วยไม่ทานทั้ง 2 อย่าง...อด ????

-ทูน่าสลัด ราคา 110 บาท เสิร์ฟในจานใบใหญ่ ผักสดกรอบ ใส่เนื้อทูน่าเป็นชิ้น ไม่คาว ราดน้ำสลัดมาชุ่ม ไม่เลี่ยน แต่มะเขือเทศเล็กลง ไม่สะใจเท่าลูกใหญ่เหมือนครั้งก่อน (ลดดาว ????)
-ผักขมอบชีส ราคา 160 บาท ผักขมมาทั้งก้านและใบ ชีสยืดๆ ทานช้าจะแข็งนะ โรยขนมปังกรอบมาพอประมาณ ไม่เลี่ยน
-พิซซ่าแฮมไก่ ราคา 180 บาท จานนี้ใช้เวลาหน่อยประมาณ 25-30 นาที แต่พอดีกับ 2 จานแรกหมด (ทานแบบเรื่อยๆ) วางมีดสำหรับตัดพิซซ่ามาให้ แป้งพิซซ่า เหมือนใช้แป้งโรตีกรอบทำ ตัวแป้งจึงเบา กรอบ โรยหน้าด้วยแฮมไก่ชิ้นบางๆ ทั่วแผ่น ชีสแน่นๆ ทานแบบไม่เติมพริกใส่ซอสมะเขือเทศยังได้ ไม่เลี่ยน แต่ทานช้าแป้งอาจจะเหนียวได้นะ
-ชา Lady grey ราคาไม่แน่ใจ กลิ่นหอมอ่อนๆ รสไม่เข้มเท่า Earl grey

สรุป รสชาติอาหารยังถูกใจ ไม่เลี่ยนจนเกินไป แต่ลดขนาดมะเขือเทศ ต้องลดดาวเลยเนี่ย ????